पुर्वोत्तर के आदिवासीयों का आंदोलन अपनी पहचान का आंदोलन है। 150 साल पहले से वहाँ आदिवासी साहित्य रचा जाने लगा है। जो लोकगीत, गीत, लोककथाओं के मौखिक रुप में मिलता है। असम, मिजोराम, नागालैंड, मणिपूर का आंदोलन अपनी अस्मिता के साथ साहित्य को ढूँढने की कोशिश कर रहा है। वहाँ पर आज बोड़ो साहित्य लोकगीतों, लोककथाओं, गीतों और गाथाओं में देखने को मिलता है। कवि, कहानीकार, उपन्यासकारों ने बोड़ो साहित्य की समृद्ध परंपरा को चलाया है। अपनी संस्कृति को बचाने में एक होकर आदोलन को सशक्त बनाया। लेकिन आज विदेशी आक्रमणों, संक्रमणों और धर्म के प्रचारकों ने अपनी जड़े जमानेकी कोशिश की है। जिसका पुरा विरोध कविमन करता है। उसके विरोध में विद्रोह भी करता है। भारत का पुर्वोत्तर भाग आज भी अपने मुलभूत हकों के लिए लड़ रहा है उनके प्रदेश में देशी और विदेशी घुसपैठ के कारण वह खुद अपनी संस्कृति, परंपरा और आदिम मुल्यों को हेय की दृष्टि से देखने लगा है। वहाँ के लोगों का साहित्य देखा जाए तो उनकी कविताओं में वह पीड़ा एवं संकल्प को अभिव्यक्त करता है। आज भी वहाँ अपनी मुल संस्कृति और भाषा बचाकर रखने में कामयाब है। पाश्चात्य संस्कृति का प्रभाव एवं अपने उपर लादे गए संस्कार को वह व्यंग रुपी शब्द बाणों से भेदता है। ऐसे ही- “मेघालय के कवि ‘पॉल लिंग दोह’ की ‘बिकाऊ है’ कविता में कवि मन अपनों को ही कोसता है-